ཕྲུ་གུས་དགའ་པོ་བྱེད་པའི་རྔན་པ་དེ་ཚོ་ཉོས་ཚར་རྗེས་ངེད་གཉིས་ཐོག་མར་མཉམ་དུ་ཤིང་ཏོག་གི་ཁུ་བ་བཏུང་ཞིང་།དེ་ནས་ཟ་ཁང་ཞིག་ཏུ་སོང་ནས་ངས་ཤ་མོག་མོག་དང་།ཁོང་གིས་ཚལ་མོག་མོག་བཟའ་ཞོར།བཙན་བྱོལ་གྱི་ཆབ་སྲིད་དང་།རྩོམ་རིགསྙན་ངགརང་རང་གི་ལས་ཀའི་འཆར་གཞི་བཅས་ཀྱི་སྐོར་བཤད་རེས་བྱས་ཤིང་།གོ་དོན་ངེས་མེད་ཀྱི་སྙན་ངག་གི་ཐད་ལ་ངེད་གཉིས་བསམ་ཚུལ་མི་མཐུན་པ་འདུག་ཀྱང་།ཆུ་ཚོད་ལྔ་པ་ཡོལ་ཟིན་སྟབས།ད་ནི་ཐོན་རྩིས་བྱས་ན་ཡག་གི་རེད་དྲན་ཏེ།ཁོང་ལ་དེ་ཚོའི་ཐད་ངེད་གཉིས་ལྟ་ཚུལ་མི་མཐུན་པ་ཡོད་ཀྱང་།ད་ལྟ་དུས་ཚོད་མེད་པས་རྗེས་སུ་རྩོད་བཤད་ཞུས་ཆོག་པ་ཞེས་ཞུས།